ss rajamouli and k. vishwanath launched prasad’s creative mentors film & media school
రాజమౌళి పక్కన కూర్చోవడం గర్వంగా ఉంది: కె.విశ్వనాథ్
దర్శకధీరుడు ఎస్.ఎస్.రాజమౌళి పక్కన కూర్చోవడం తనకు ఎంతో గర్వంగా ఉందని కళాతపస్వి కె.విశ్వనాథ్ అన్నారు.
TNN | Updated:
Jan 18, 2018, 01:34PM IST
దర్శకధీరుడు ఎస్.ఎస్.రాజమౌళి పక్కన కూర్చోవడం తనకు ఎంతో గర్వంగా ఉందని కళాతపస్వి కె.విశ్వనాథ్ అన్నారు. దీన్ని తనకిచ్చిన గౌరవంగా భావిస్తున్నాని చెప్పారు. రాజమౌళి ప్రతిభ, ఆయన సాధించిన విజయం చిన్న విషయం కాదని కొనియాడారు. ప్రసాద్ ఫిల్మ్ ల్యాబొరేటరీస్ ప్రైవేట్ లిమిటెడ్, క్రియేటివ్ మెంటర్స్ సంయుక్తంగా &lsquo;ప్రసాద్స్ క్రియేటివ్ మెంటర్స్ ఫిల్మ్ అండ్ మీడియా స్కూల్&rsquo;ను స్థాపించారు. ఈ స్కూల్&zwnj;ను బంజారాహిల్స్&zwnj;లోని ప్రసాద్ ఫిల్మ్ ల్యాబొరేటరీస్ ప్రాంగణంలో నిర్మించారు. దీన్ని దర్శకుడు రాజమౌళి, కళాతపస్వి కె.విశ్వనాథ్ బుధవారం ప్రారంభించారు. ఈ సందర్భంగా ఏర్పాటుచేసిన కార్యక్రమంలో రాజమౌళి, కె.విశ్వనాథ్ ప్రసంగించారు.
సినీ పరిశ్రమ విజయం వెనుక ప్రసాద్ ఫిల్మ్ ల్యాబొరేటరీస్ కృషి ఎంతో ఉందని ప్రముఖ దర్శకుడు ఎస్.ఎస్.రాజమౌళి అన్నారు. గడిచిన 50 ఏళ్లుగా సినీ పరిశ్రమలో ప్రసాద్ ల్యాబ్స్ కీలకపాత్ర పోషిస్తుందని చెప్పారు. తెలుగు సినీ పరిశ్రమకు కొత్త టెక్నాలజీని పరిచయం చేసిన ఘనత ప్రసాద్ ల్యాబ్స్&zwnj;దని రాజమౌళి కొనియాడారు. &lsquo;బాహుబలి&rsquo; సినిమాకు అవసరమైన కొత్త టెక్నాలజీకి సంబంధించిన మెషినరీ ప్రసాద్ ల్యాబ్స్&zwnj;లో లేకపోతే.. తమ సినిమా కోసం దాన్ని రెండు నెలల్లో ఏర్పాటు చేయించారని గుర్తుచేశారు. ఈ విషయంలో సంస్థ యజమాని రమేష్ ప్రసాద్&zwnj;కు ఆయన కృతజ్ఞతలు తెలిపారు.